Maak kennis met vegetariese dinosourusse, oulike troeteldiere, en reusagtige blouwalvisse; verken die verlede saam met grotbewoners, Vikings en farao’s; kyk hoe ’n plant uit ’n saadjie groei; en ontdek waaruit ’n wolk bestaan. My ensiklopedie van baie belangrike dinge is ’n asemrowende kombinasie van eenvoudige, treffende illustrasies, indrukwekkende foto’s en lewendige teks – ’n baie belangrike boek vir baie belangrike mense, en die perfekte eerste naslaanboek vir jong feitevrate.